
ISTORIA ROMÂNIEI NAȚIONALISTE (III 


Corneliu Zelea Codreanu a fost 
liderul carismatic al extremei-drepte 
naționalist creştine din România 
interbelică, al partidului Garda de Fier 
Sau al Legiunii Arhanghelul Mihail 
(cunoscuţi şi sub numele de Legionari, 
Mişcarea Legionară sau neoficial, 
Cămăşile Verzi). 

Legionarii se refereau la Corneliu 
Zelea Codreanu cu titulatura de 
Căpitanul, acesta având controlul absolut 
al organizaţiei până la asasinarea sa în 
închisoare. 

Corneliu Zelea Codreanu s-a 
născut la 13 septembrie 1899 la Huşi, cu 
numele de Corneliu Zieliiiski Codreanu 
într-o veche familie de răzeşi din 
Storojineț, din Bucovina. Tatăl, Ion 
Zieliriski Codreanu, si-a schimbat numele 
în Zelea Codreanu în 1902. Mama sa, Eliza 
Zelea Codreanu (n. Brauner), era de 
origine germană bavareză după bunicul 
patern. 

A urmat cursurile şcolii primare 
la Iaşi şi Huşi, iar între anii 1912-1916 a 
fost înscris la liceul militar de la 
Mănăstirea Dealu. 

A fost admis la Facultatea de 
Drept din laşi, unde a devenit preşedinte al 
Societăţii Studenţilor în Drept, organizaţie 
pe care a dizolvat-o pentrua fonda, în 1922 
"Asociaţia Studenţilor Creştini'!. S-a făcut 
remarcat prin baricadarea în interiorul 
instituţiei, ca formă de protest la adresa 
deciziei conducerii Universităţii de a 
începe anul şcolar fără tradiționala slujbă 
religioasă. 

La 16 ani participa la Primul 
Război Mondial, deşi încă nu avea vârsta 
minimă necesară încorporării. Între 1917 
şi 1918 a urmat cursurile Şcolii Militare de 
Infanterie de la Botoşani. 

Devine membru al Gărzii 
Conştiinţei Naţionale în 1919, motivat de 
caracterul anticomunist al organizaţiei. În 
1920 ia parte la acţiunile de înăbuşire a 
revoltei comuniste de la Atelierele CFR 
Nicolina. Urmează câteva luni de studiu la 
Berlin şi Jena, iar apoi la Grenoble, unde 


obţine un doctorat în economie politică. Se reîntoarce în ţară pentru a lua parte la 
manifestările studenţeşti prin care se cerea limitarea numărului evreilor. în 


învățământul superior (/numerus clausus"). 


Fondează în 1923, împreună cu un prieten al familiei, prof; univ, Alexandru C. 
Cuza, Liga Apărării Naţionale Creștine, partid profund antisemit și antidemocrat, 
n 1924, îl împușcă în timpul unei altercaţii în tribunal pe prefectul de poliţie 

Manciu, dar este achitat considerându-se că 
acționase în legitimă apărare. În urma 
disensiunilor apărute în cadrul L.A.N.C., se 
desprinde de mişcare și fondează, împreună cu 
Ion Moţa, Corneliu Georgescu, Ilie Gârneaţă şi 
Radu Mironovici, mișcarea paramilitară 
"Legiunea Arhanghelul Mihail". 

n anii următori, au loc o serie de ample 
manifestații împotriva „corupției parlamentare, a 
evreilor şi a comunismului”. 

C. Z. Codreanu a imprimat, ca trăsătură 
fundamentală a Legiunii Arhanghelul Mihail, 
promovarea ortodoxismului naționalist, stabilind 
o legătură structurală între creştinismul ortodox 
şi „românitate”, spre deosebire de fascismul lui 
Mussolini, deşi dorea transformarea României în 
stat fascist, după modelul italian. În cartea sa 
„Pentru legionari”, C. Z. Codreanu semnalizează 
pericolul reprezentat în viziunea sa de democraţia 
liberală, care ar fi dus la acapararea puterii în stat 
de -către inamicii principali ai legionarilor şi 
naţionaliştilor români, "evreii": "democrația 
“|” sfarmă unitatea neamului românesc, expunându-l 
dezbinat în fața blocului unit al puterii iudaice”, 
Pentru Codreanu, „Legiunea Arhanghelul Mihail 
va fi mai mult o şcoală şi o oaste, decât un partid 
politic”. — 

In 1931 este ales în parlament deputat de 
Neamţ, obţinând, conform documentelor vremii, 
11.300 voturi valid exprimate. În 1932, devine 
pentru a doua oară parlamentar, candidând în 
județul Tutova, cu 5.600 de voturi. 

Întemeiază Partidul Totul pentru Țară, expresie 
politică a Mişcării Legionare, prezidat. de ing. 
Gheorghe Clime. | 

În afară de uciderea prefectului Manciu, | 
Codreanu a fost implicat indirect în asasinarea 
primului-ministru Ion Gheorghe Duca (1933) şi a 
ziaristului Mihai Stelescu (1936). Făptaşii s-au 
predat poliției şi au fost asasinați la rândul lor, în 
1938, odată cu Codreanu. - | 
y În urma unui răspuns dat lui Nicolae 
N Iorga („eşti un necinstit sufleteşte”), care acuzase 
Mişcarea Legionară, este trimis în instanţă pentru 
ultraj adus unui demnitar în exercițiul funcțiunii. 
Este condamnat la şase luni detenţie. În luna mai 
1938 este readus în instanță şi condamnat la zece 
ani de muncă forţată. 

În noaptea de 29/30 noiembrie 1938 este 
asasinat, împreună cu alți 13 legionari (Nicadorii şi Decemvirii), din ordinul lui 
Carol al II-lea, de jandarmii care îl transportau la închisoarea din Jilava. Asasinatul 
a avutloc în pădurea Tâncăbeşti, din apropierea Capitalei. 


ENCICLOPEDIA WIKIPEDIA 
(http://ro.wikipedia.org/wiki/Corneliu_Zelea_Codreanu) 


Konpany, Kopuenuy 3ena 


Marepuaa us Bukunenuu cBOGOAHOIĂ 2HUAKILONE ANA 


Kopnenuy 3ena Koapany (pyM. Corneliu Zelea Codreanu, ypoxntnvii Kopnenuy 3enuncicu, 
Corneliu Zelinschi; 13 cenra6pa 1899 30 noaGpa 1938) xpatine npaneiii pyMbinckutli nonuruueckuli neaTene, 
CO3AaTENb HanuoHanucraueckoi opraiusauiu «lernoH Muxauna Apxanrena» (Legiunea Arhanghelul 
Mihail), usBecTHoro Take Kak (OKenesHaa rBapuia) (Garda de Fier), Ilocnenoarenu HMeHOBanu €ro 
«Kannran» (Căpitanul). 
Ponunca Ha ByKOBHHE B KPECTbAHCKOI CEMEE, 110 HaLIHOHaJIEHOCTU = HarONOBHHyY HEMEL-HanO/1OBHHy NONAK. 
(Cioran, Convorbiri cu Cioran, Bucharest, Humanitas, 1993, c.198). Oxonuun HauansHy1o uKOny, B 19121916 
YAHNCA B BOCHHOM Muiice B Moncrupa-]lany (Mănăstirea Dealu). 3arem nocrynun Ha ropunuuecinii 
(bakynerer B Accax, rac BosrnaBun OGruecTBO CTyACHTOB npaba. [oi €ro pyKOBOACTBOM OPraHH3ALHA 
TIPOTECTOBaNA MIPOTHB HCKIIO4CHHA U3 yueGHOĂ NpOrpaMMEI OGA3aTe.1eHO penuruo3Hoi cnyxGbi. 
B 19171918 yuunca B BoeHHoli nexoTHOĂ mkone. 
B 1919 scrymun B TBapanio HaunoHansHoro cosHanna (Garda Conştiinţei Naţionale); ero. npuanex 


AHTHKOMMyYHHCTHWeCKHĂ xapaxrep 3ro opranusaunu. TlpiHuiMan yuacrue B nNonaBneRHu 
KOMMyHHCTHUCCKHX BbicTynncHuii. 3arem yunnca B Bepnune n Hene. 

B 1924 Bmecre € COpaTHHKAMH CO3nan AHTAKOMMYHHCTUWECKyIO opraimaunio «lemon Apxanrena 
Muxauna), OpraHu3auua BCKOPE NpeBparunacb, B TEPPOPHCTHWCCKYIO, CTâna OPraHW3OBSIBATE yGulicraa 
HEYTOAHBIX ȚIOATAKOB, BKIIIOWaA GHIBIIICrO NpeMEEp-MHHHCTpa. 

C 1931 rona enyrar. 

HaGnpatoruee Bunanne Konpany Henyrano Kopoiia Kapona II, KoTOpEIii K TOMy XE, B OTIMAHE OT Konpany, 
npuepuBanca npoGpuranckoii opneuraruu. B 1938 Kompatry Gel apecroBaH. B nou» c 29 na 30 Hoa6pa 
1938 rona Konpaty Gein y6ur no npukasy KOPOILA BMECTE C PANOM APyTHX NCTHOHEPOB, AKOGBI TIPH NONIBITKE K 
Gercray. Ilpu pexume Awronecky Konpaniy Gen NIpH3HaH BEIJIAIOIAMCA (CATE NEM, OANHAKO AEATEIIEHOCTE CTO 
TIAPTHH, TEM HE MEHeE, BOCCTAHOBNEHa He Gkuna. 

TpeemHukoM Koapany Gen Xopua Cuma. 


CLOPOTUL BUCO 


L acordat de Gen 


k 


- Domnule General de Divizie (r) Radu 
Ionescu-Galaţi, ziarul “Clopotul 
Bucovinei” vă mulţumeşte pentru 
deosebita amabilitate de a răspunde la 
câteva întrebări de interes documentar, 
social şi cultural, în calitatea Dvs. de 
preşedinte al Asociaţiei “Tradiţia 
Cavaleriei”. 

- Domnule Preşedinte, la solicitarea 
Dvs. de a vă acorda un interviu, vă 
răspund cu deosebită plăcere la 
fiecare dintre întrebările ridicate. 


Întrebare: Vă rugăm să ne faceţi o 
scurtă prezentare a biografiei Dvs., din 
momentul de început al carierei 
militare şi până în prezent. 

M-am născut la 7 iulie 1914 în 
Bucureşti. Cariera militară am 
început-o în anul 1936, până la 31 
martie 1940 când, după absolvirea 
şcolii militare de ofițeri de cavalerie 
am fost înălțat, prin înalt decret regal, 
la gradul de sublocotenent şi 
repartizat la Regimentul 12 Călăraşi 
la Roman, ca ofițer instructor. În luna 
mai 1940 am fost detaşat la Div, 34 
Infanterie, în Rădăuți, ca aghiotant al 
comandantului, general Florin 
Georgescu, şi ca ofițer de cifru. În 
iunie 1940 am participat la retragerea 

armatei române din Bucovina de Nord, apoi am fost înapoiat regimentului de bază (12 
Calăraşi), Divizia 34 Inf. desfiinţându-se. 

La începutul anului 1941 constituindu-se unitățile operative denumite generic 
“Grupuri de Cercetare”, am fost încadrat în Grupul 54 Cercetare al Corpului 4 Armată, cu 
care la 21/22 iunie 1941 am pornit la readucerea prin luptă a teritoriilor smulse de sovietici 
Basarabia şi Bucovina de Nord. Sectorul operativ al Grupului a fost orașul Bivolari, pe Prut, 
până la Tabăra, unde era şi un pod între cele două maluri ale Prutului. Am fost în acest sector 
primul element de ayangardă ce pătrundea în Basarabia, pe direcția Chetriș- Bălți- Fălești - 
Ataki, operând sub comandamentul Corpului XI German. Am participat la partea întâi a 
campaniei până la cucerirea Odesei, după care am revenit în țară. 

Partea a doua a campaniei am început-o în august 1942, tot cu Grupul 54 Cercetare, 
care a primit ca sector de activitate în zona Donului cota 154,7. 

În urma marelui atac sovietic din 19.11.1942, Grupul a fost forțat să intre în marele 
cerc din Cotul Donului. La 20 decembrie 1942, fiind bolnav de bruceloză, dar nediagnosticată, 
am fosteyacuat pe calea aerului la Morozovskaia, şi apoi la spitalul din Constantinovka. 

În august 1943 am fost reîncadrat în Regimentul 12 Călăraşi, şi pentru că Grupul 54 

"Cercetare inițial căzuse în întregime la Stalingrad, regimentul a organizat un Grup 54 
Cercetare redivivus, la care am fost încadrat ca ofițer cu informațiile, cifru, și apoi locţiitor de 
şef de stat major în detașamentul “Năluca”, plecat pe front în partea a III-a a campaniei 
Kopaigorod-Ştefăneşti- laşi. 

La 1 iulie 1944 am fost trimis în cercetare la Brăneţ - Romanați, unde se găsea 
dislocat PS-ul regimentului 12 Călăraşi, şi unde am fost încadrat comandant divizion recruți. 

A urmat actul de la 23 august 1944, când am participat la dezarmarea unei companii 

germane, iar apoi am fost mutat în Regimentul Centrului de Instrucție al Cavaleriei la Sibiu. 
În decembrie 1944 am fost mutat la Regimentul 4 Călăraşi București, iar în martie 1945 am 
fost detașat la “Centrul de predare cai” Galaţi, de unde am cerut încetarea detaşării și 
revenirea la Reg. 4 Călăraşi Bucureşti, în septembrie 1945, ca ofiţer cu îmbrăcămintea. În 
august 1946 am fost disponibilizat şi trecut la Centrul Teritorial Bucureşti, iar la 9 august 1947 
am fost trecut în rezervă fără drept la pensie sau schimbare de grad. Până în 1950 am lucratpe 

la diferite firme să-mi câștig existența, având şi o mamă fără alte mijloace de trai. Din 1950 

până în 1977 am fost încadrat la Institutul de Telecomunicaţii (IPTC) Bucureşti ca desenator, 

şi apoi ca proiectant de rețele urbane. 

În anul 1968, ca urmare a invadării Cehoslovaciei, în România au luat ființă Gărzile 
Patriotice, subsemnatul fiind numit şef de stat major la unitatea institutului. Cu Decizia 62075 
am fost scos la pensia civilă. 

În decembrie 1989, simțind pulsul momentului, am susținut la domiciliul meu efortul 
insurecțional. În 1990, cu alţi ofiţeri de cavalerie, am înființat Asociaţia “Tradiţia Cavaleriei”, 
pe care o conduc ca Preşedinte. 


Întrebare: Ne puteţi evoca câteva momente marcate de emoție şi dramatism petrecute de Dvs. pe 
front între anii 1941 şi 1945? 

Emoţie şi dramatism ? Întâi le voi enumera şi apoi le voi descrie pe rând: A. Trecerea 
Prutului la Tabăra; B. Fălești-Chişcăreni; C. lampole- Kamenska; D. Odesa; E. Cotul 
Donului- Kletzkaia; F. Cotul Donului - Stalingrad; G. Koparigorod- Ştefăneşti- Iaşi. 

A) La Tabăra era un pod care unea cele două maluri ale Prutului, respectiv malul 
basarabean cu cel românesc. La ambele capete se găseau santinele. Podul era minat la capete 
atât de români cât și de sovietici. Pe malul basarabean era pichetul de grăniceri sovietici. 

La începutul lunii iunie 1941 fusese adus în acoperire la Bivolari Regimentul S 
Călăraşi, care preluase întreg sectorul operativ, iar Grupul 54 Cercetare trecuse ca rezervă 
operativă a Regimentului 5 Călăraşi. În ziua de 21 iunie Grupul este alarmat şi invitat să 
deschidă “plicul albastru” din cassa corpului. Comandantul îl deschide în prezența corpului 
ofițeresc, iar în elscria: “Petrecere frumoasă la nuntă !” Asta însemna începerea războiului de 
readucerea Basarabiei şi Bucovinei în graniţele fireşti ale României. 

În noaptea aceea șase ostaşi voluntari au intrat în apele Prutului şi, strecurându-se 
către capul sovietic al podului, au taiat cablurile ce conduceau la punctele minate ale acestuia. 
Apoi alţi ostași din 5 Călăraşi au năvălit pe pod şi prin apă, au aruncat pichetul sovietic în aer şi 
au construit un cap de pod necesar dezvoltării atacului. A fost adus în acest sector Regimentul 
11 “Siret” Galaţi infanteriști care au dezvoltat capul de pod şi astfel s-a deschis drumul spre 
eliberarea Basarabiei. În această acţiune a căzut locotenentul Câlniceanu Valeriu, iar noi 
făceam primul pas în noul război. 

În ziua de 23 iunie 1941 s-a trecut la urmărirea inamicului. Grupul 54 Cercetare a 
primit misiunea cercetării şi asigurării drumului spre Bălți, cu avangarda comandată 
voluntar de sit. Radu Ionescu Galaţi Atunci am simţit că într-adevăr eram cineva, de a cărui 
responsabilitate depindeau mii de oameni. Viaţa lor depindea de corecta executare a misiunii şi 
a deciziilor ce trebuiau luate şi impuse inamicului. Nu mai era nimeni să-mi “sufle” soluția. Eu 
eram soluția. 

B) Sovieticii se retrăseseră și noi înaintam fără a întâlni rezistenţă inamică. 
Populaţia, la început speriată, îşi iese din rezervă și începe să ne aplaude,să ne ovaţioneze, iar 
în Făleşti suntem primiţi cu flori. Lacrimi, urale, ne sunt îmbrăţișați caii și unii aduc sticle cu 
colonie şi îi parfumează. Nu descălecăm. La ieşirea din Fălești, un cetăţean călare pe un murg 
fără şa, îmbrăcat într-o cămașă albă, strălucitoare, vine, salută şi cere să vorbească cu 


eralul de Div 

izie (r) Radu lonescu-Galaţi 


comandantul. Adus la mine, îmi indică, prin gesturi şi într-o românească împleticită, direcţia şi 
drumul urmat de sovieticii în retragere şi se oferă să ne ghideze. L-am acceptat şi ne-a dus 
drept în bătaia artileriei sovietice, care cu un foc dens ne interzicea înaintarea. Un cal a fost 
ucis, călărețul scăpând cu viaţă. Luam contact direct cu războiul. Pe platoul Corneşti, 
comandantul Grupului 54, locotenent-colonelul Lovinescu Constantin, în prezența grupului 
său de comandă, şi a şefului avangărzii, inclusiv sergentul Roşca Aristide, comandantul 
cercetaşilor, împarte noile misiuni. Sergentul Roşca strigă și se aruncă peste comandant, 
evitând o rafală de pistol -mitralieră ce l-ar fi ucis pe comandant, dar cu prețul vieţii sale. În 
grânele înalte de pe câmp erau tupilați trăgători sovietici îmbrăcaţi civil, pe care i-am 
capturat. Gestul sergentului ne-a arătat ce înseamnă spiritul de sacrificiu și dragostea dețară. 

C) Grupul 54 Cercetare, cu aceeaşi avangardă, este dirijat spre Soroca, unde este 
oprit timp de zece zile. Grupul este în mişcare operativă sub comanda Corpului 11 German, 
care la începutul lunii iulie 1941, ne ordonă să trecem Nistrul, pe podul de vase dela Iampole - 
Kamenca - Balta. La Kamenca intrăm într-o ambuscadă sovietică şi în lupta care a urmat a 
căzut sit. Stanciu lon, care a reuşit cu prețul vieţii sale să anihileze o surpriză deloc plăcută 
pentru unitatea noastră. 

D) Am fost în continuare dirijați la realizarea încercuirii oraşului Odesa, noi având 
sediul operativ la Fominka - Balka, est de Dalnic. Toate atacurile române-germane se 
prăbuşesc ca un zid de mucava, dar cu pierderi umane importante. 

Sovieticii aveau subterane care le permiteau împrăştierile şi retragerile de siguranță. 
Mai foloseau şi limanurile de pe coasta Mării Negre, care produceau surprize în special 
noaptea. Acolo am fost trimis cu plutonul să facem siguranță. Impresionantă lupta sovieticilor, 
care la început păreau uşor de învins, dar cu timpul, și pe teritoriul lor, s-a dovedit deosebit de 
puternică. 

E) După căderea Odesei, grupul a revenit călare în țară, dar războiul nu era 
terminat. În iulie 1942, pe patru eşaloane, cu trenul, Grupul 54 Cercetare a plecat iar pe front, 
de data aceasta în subordinea Corpului 30 German, la Cotul Donului. 

Ni s-au repartizat misiunile şi ni s-a fixat locul operativ la Kletzkaia, cota 154,7, în 
sprijinul Diviziei 13 Infanterie română, şi ca legătură cu Divizia | Cavalerie. ( 

n noaptea de 19 octombrie sovieticii au dat un atac de cercetare chiar în sectorul 
Diviziei 13 române, cota 154,7. Sa 

Această cotă domina tot teritoriul (10 - 15 km), din Cotul Donului. Cine o stăpânea 
avea comandament pe întreg teritoriul Donului. Divizia 13 a pierdut la 19 octombrie această 
cotă, care era bine fortificată. A urmat alarmarea şi cum singura rezervă a diviziei era Grupul 
54 Cercetare, a fost scos la contraatac. Comandam în cadrul escadronului de armament greu 
un pluton de mitraliere. Cota era mărginită de niște viroage, late de 60- 80 m şi cu adâncimea 
de peste 50 m bătute cu foc de sovieticii de la cotă. S-au încercat trei asalturi cu pierderi, dar 
fără cucerirea unui metru de pământ. Comandantul a oprit orice acțiune terestră şi a acţionat 
cu aviația timp de trei zile, 21 - 24 octombrie 1942. În ziua de 25 octombrie s-a hotărât atacul 
decisiv asupra cotei, De menţionat că întreaga cotă fusese reorientată cu frontul către unitățile 
româneşti și fusese întărită cu terase în cruce, adevărate cazemate. , 

La semnalul convenit, comandantul, locotenent-colonelul Lovinescu Constantin a 
smuls-o armă de la un ostaș și a ieşit pe malul viroagei, arătând că din cauza puternicului 
bombardament al aviației pe cotă nu mai era nimeni, pentru că dintr-acolo nu s-a văzut 
mișcare. La chemarea comandantului, două escadroane s-au ridicat şi au plecat la atac spre 
cotă, dar după 10-20 de pași, dinspre cotă s-a dezlănţuit un foc ucigător care a pus capăt vieții 
comandantului, căpitanilor Stoianov Vladimir, Apostol Alexandru, sublocotenentului 
Mocanu Alexandru și a circa 40 de ostași. 

Atacul era eşuat și, totuși, un sergent a observat că sovieticii foloseau viroaga ca 
drum de aprovizionare şi că, prin această viroagă, pătrundeau în tranșeele cotei. Ne-am sfătuit 
şi, împreună cu alți patru ostași cu puşti-mitraliere şi grenade am pândit când mişcarea pe cotă 
era încetată, ne-am strecurat la intrarea în tranşeea sovieticilor şi, cu foc bine organizat de 
arme automate şi de grenade, am pătruns în tranşeele sovieticilor, care au fugit prin spate, 
oferind celor cinci eroi ţinte în mişcare ușor de atins. Cota a fost cucerită pe 26 octombrie, iar 
pe 27 octombrie Grupul 54 Cercetare a predat-o iar Diviziei 13 Infanterie. 

Lipsa rezervelor, indisciplina pe poziție şi noaptea au fost cauzele acestei acțiuni. Mai 
târziu, peste o lună, la 19 noiembrie 1942, sovieticii, în plină iarnă, au dezlănțuit marele lor 
atac carea constituit începutul sfârșitului puterii hitleriste. 

F) 19 noiembrie 1942. În zorii zilei, pe un ger năpraznic, după ce toată noaptea 
ninsese, atacul sovietic s-a declanşat printr-o pregătire de artilerie de toate calibrele, inclusiv 
temuta Katiușa, şi tot în direcția cotei 154,7, combinat cu alte puncte ale frontului român depe 
Don. Grupul 54 Cercetare, reorganizat cu ofiţeri şi trupă de la “caii la mână” a intrat în 
dispozitiv de apărare între Divizia 13 Infanterie şi Divizia 1 Cavalerie, părăsind adăposturile 
unde a rămas întreg echipamentul individual. Frontul s-a rupt la Divizia 13 Infanterie, care, 
dată peste cap de atacul sovietic cu tancuri, trupe pedestre şi călăreți, s-a retras nemaiținând 
legătura cu Grupul nostru, pe care l-a lăsat pe poziţie. În sectorul nostru nu s-a produs niciun 
atac terestru, dar retragerea sub presiunea atacului a determinat comanda Grupului, 


As ciiată de căpitanul Ştefan Constantinescu să se retragă spre Selivana, unde erau caii la 
mână. 


Gerul era nemilos, iar marşul nostru se făcea noaptea, când, prin surprindere, 
apăream în coasta unei trupe sovietice, produceam prin focul nostru panică, apoi ne vedeam 
de drum, mai mult bâjbâit decât cunoscut, spre Calaci, locul pe care îl ştiam liber şi posibil de 
trecut. Într-una din surprizele pe care le produceam sovieticilor, au căzut, loviți de gloanţe, 
căpitanul Constantinescu, sergentul Levandă şi alții. 

De trei nopţi orbecăiam pe meleagurile alea, fără mâncare, fără odihnă, doar cu 
speranța că vom reuşi. Înaintea noastră nici urmă de Div. 1 Cavalerie, sau alte unități. Fiecare 
rezolvase problema în stil propriu, inclusiv “caii la mână”(n.r. îngrijitorii), care, alarmaţi din 
timp şi pregătiți de plecare, au încălecat şi au plecat la drum, oprindu-se numai în țară. 

i ; Noi, partea operativă a grupului, am intrat în “cerc”, unde ni s-a repartizat o poziţie, 
iar cei valizi au fost încadraţi cu ofiţerii care rămăseseră. Eu eram bolnav şi degerat la piciorul 
drept și am fost internat de dr. z 


Cruceru Virgil în spitalul de 
campanie care se organiza într-un 
siloz. 

Pe data de 24 decembrie 
1942 medicii germani, apreciind că 
starea de temperatură oscilantă şi 
piciorul degerat sunt vindecabile, iar 
subsemnatul recuperabil pentru 
armată, au hotărât să mă evacueze cu 
avionul la Morozovskaia, unde era 
centrul de triere. Am fost evacuat şi 
internat în spitalul Constantinovka, 
unde mi s-a pus diagnosticul 
“bruceloză”, Ei m-au tratat şi m-am 
recuperat. 

Grupul 54 Cercetare a 
căzut din încercuire în prizonierat. 

Ţin să remarce ataşamentul 
ordonanţei mele Vasile Pricop, care 
din anul 1940 a fost mereu lângă 
mine, m-a îngrijit, cu un devotament 

Interviu special acordat de Generalul de Divizie (r) Radu Ionescu-Galaţi. 

u l-am mai întâlnit de atunci. 
Stoleru Gheorghe, elev plutonier major, care “m-a cărat”, potsă spun, când puterile 
mă parăseau şi piciorul degerat devenise un “butuc” nefolositor, mi-a salvat viața în 
momentul în care, doborât de boală, capitulasem în fața încercărilor. EI stătea lângă mine, mă 
îmbărbăta şi mă ajuta să-mi înving căderea. = 
Locotenentul Keler Alexandru, cel mai bun prieten al meu, a murit în ziua când am 
fost internat în spitalul din încercuire. Și alături de el, îi pomenesc pe toți camarazii mei 
ofițeri» subofițeri şi ostași, care au împărțit cu mine rigorile acestui război, în care am fost 
târâţi de lăcomia sovietică şi de politicile agresive şi antiromâneşti ale celor care au declanşat 
de-al Doilea Război Mondial. 

În vara anului 1943, “recuperat”, m-am prezentat la Regimentul 12 Călăraşi, 
comandat de col. Oprescu Nicolae, care m-a încadrat aghiotant și ofițer cu informaţiile pe 
regiment: SE ga 

G) Situaţia pe front mergea din prost în mai prost. În ianuarie 1944 a fost rupt 
frontul la Uman cu amenințare evidentă pentru România şi Polonia, care ar fi deschis drum 
inundației sovietice spre Europa Occidentală şi Sud-Estul Europei. Ca urmare, s-a constituit 
o unitate mobilă cavalerie-blindate și aeropurtate, sub denumirea “Năluca”, plasată în 
Kapaigorod, și acționând între această localitate și Moghilev, zonă păduroasă şi în care 
fuseseră lansați partizanii care executau diversiuni în spatele frontului oprit în retragere pe 
Bug. 


pecaren 


cel 


Aici am văzut adevărata faţă a criminalităţii războiului comunist. La Kapaigorod 
era 0 bucătărie de campanie românească care deservea unitățile din zonă. Această unitate a 
fost atacată şi toți servanții ei, oameni cu contingente vechi, au fost asasinați bestial. “Năluca” 
i-a urmărit pe făptaşi şi, într-o luptă scurtă dar dură, partizanii au fost lichidaţi, dar slt. 
Popescu Lucian, din Grupul 54 C “redivivus” a primit un glonț prin cască, și neputând fi 
operat fără riscuri, a fost evacuat în țară. 

Presiunea sovietică fiind mare, în luna martie, “Năluca” a fost desființată, şi 
efectivele componente au fost dirijate la unitățile de bază: Grupul 7 Cercetare, Grupul 14 
Cercetare și Grupul 54 Cercetare “redivivus”, toate din Regimentul 12 Călăraşi, sub 
comanda colonelului Guma Nicolae. Regimentul a primit ordin să se deplaseze urgent la 
Ştefăneşti, pe Prut, pentru a contribui la constituirea “capului de pod” necesar organizării 
unui front de rezistență. 

În ziua de 19 martie 1944 unitatea s-a pus în mişcare traversând podul de la Ataki- 
Moghilev, iar pe 20 martie s-a primit ordin de urgentare a deplasării spre Ştefăneşti. Ca 
urmare, pe 0 ploaie deasă, şi pe o noapte deosebit de haină unitatea s-a pus în mşcare la pas 
spre Drochia - Ştefăneşti. La Drochia, capul coloanei cu maşina comandantului tractată de 
patru cai, drumul fiind desfundat, a fost primit cu foc. Comandantul a fost luat prizonier, 
atacați s-au retras, iar regimentul s-a organizat în apărare pe rambleul căii ferate, spre 

ăi. 

In zorii zilei de 21 martie 1944, maiorul Moroşanu, rămas comandant al 
regimentului, împreună cu câțiva ofițeri, au hotărât să atace călare inamicul și să iasă din 
ambuscadă. Nici sovieticii nu ştiau ce au atacat. Ei fuseseră lansați din aer cu planoarele în 
scop diversionist. După primul lor succes, comandantul român luat prizonier, îl duceau pe 
acesta la ancheta unor comandanți beţi. Cavaleriştii au pornit o şarjă, i-au trecut prin foc şi 
sabie pe atacatorii beţi-turtă, şi-au eliberat comandantul, au recuperat chesoanele și au pornit 
spre Ştefăneşti, unde comandantul a dat raportul, iar unitatea a fost trimisă zece zile să se 
refacă. După aceasta, i s-a dat un sector la Iaşi, iar pustul de comandă a fost stabilit la 
Șerbălțeni. 

O telegramă cifrată venită în jur de 20 iunie 1944 ne ordona să trimitem toți ofițerii, 
subofițerii şi trupa în concediu (cei ce nu-l luaseră deja), cu începere de la 1 iulie. Au plecat 
comandantul, Şeful de Stat Major (subsemnatul), şi alţii. Frontul lâncezea. Azi îmi dau seama 
că operațiunea cu “concediile” era o manevră în legătură cu actul de la 23 august, care tocmai 
se încropea. a 

P.S-ul Regimentului 12 Calăraşi era la Brănet, în județul Romanați, sub comanda 
unui maior Stoian. M-am prezentat la P.S. după efectuarea concediului şi nu mi s-a mai dat 
voie să plec pe front la unitate, fiind încadrat comandant escadron recruți, și încartiruit în 
Brănet-Olari. Aici m-a prins actul de la 23 august 1944. Armata română a trecut în tabăra 
aliaţilor, alături de URSS, plecând la luptă pentru dezrobirea Ardealului. Eu n-am mai 
participat la această campanie, fiind mutat în altă unitate. Am participat în Est la toate 
acţiunile armatei române, care mi-au trezit emoții, teamă, bucurie şi regrete, prin 
dramatismul specific fiecărei acțiuni înfăptuite. În războiul pe care l-am făcut încă a mai fost 
loc de cavalerie şi cavalerism, dar mă gândesc cu groază la viitoarele confruntări, în care 
armele convenţionale sunt date la o parte, făcând loc terorismului, distrugerilor de civilizație, 
prin intermediul unor arme cu utilizare absolut nejustificată. Sunt de asemenea convins că 
nici democraţia nu constituie antidotul. 


Întrebare: Ce a însemnat pentru Dvs. schimbarea regimului politic şi instaurarea comunismului 
în România după 23 august 1944 ? 

Actul de la 23 august 1944 cuprinde în el două teze: a) Trecerea armatei române 
alături de armatele aliate cu scopul evident de a scoate teritoriul țării de sub efectele de 
distrugere ale războiului, precum şi de a elibera Ardealul de Nord şi a-l readuce la trupul 
național al României. Consecința militară a actului de la 23 august a fost scurtarea războiului 
pentru aliați cu cel puţin șase luni, prin deschiderea drumului trupelor aliate spre Occident și 
spre Sud-Est. b) Colaborarea militară directă cu URSS, ca reprezentant legitim al aliaților, 
ceea ce a condus la schimbarea regimului politic din România. 

Pentru mine, cât şi pentru mulți alții, schimbarea sistemului politic din România a 
fost un dezastru care m-a afectat personal și profesional, şi m-a determinat să joc pe două 
planuri: să zic ca ei şi să fac ca mine. Am avut norocul să fiu înconjurat de oameni de caracter, 
astfel că viaţa mea s-a reorientat către modul: casă-servici şi înapoi, servici-casă. Timp de 31 
de ani nu am știut ce este un spectacol, o berărie sau o întâlnire cu diverşi foşti prieteni, și asta 
numai de frica de a nu fi obligat să declar ce am discutat cu interlocutorii mei, în timp ce ei ar fi 
declarat altceva. 

De la Cuza-Vodă, continuând cu regimurile regilor Carol I, Ferdinand, Carol II şi 

Mihai, deci de la 1859 şi până în 1947 (88 de ani), societatea românească s-a bazat pe patru 
piloni de susținere: familia, biserica, școala și armata. Prin teroare şi şantaj, noul regim, în 
afară de faptul că a furat forma de stat a României, a alterat sau a distrus toți cei patru piloni, 
care astăzi, cu excepţia armatei și a bisericii, sunt în continuare afectați, Inclusiv forma 
actuală de stat, Republica, nu reprezintă o formă tradiţională, iar noi, ca popor nu avem nici 
afinitate și nici pregătire democratică adecvată. În acest sens, m-am luptat, și încă încere 
să-mi aduc contribuția în plan politic, dar, pentru mine, personal, n-am urmărit nimic, iar 
pentru Stat nu am reușit să fac mai nimic. Totuși, speranța moare ultima, Eu nu am avut 
proprietăți, și nici o altă avere decât profesiunea mea, Nici părinţii mei nu au avut proprietăți 
sau averi și totuși am suferit alături de toți cei dezmoșteniţi prin distrugerea proprietății de 
către noul regim instalat după 1947, 

Am fost căsătorit cu fata generalului Mărgăritescu Polihron, care avea o casă în 
Bucureşti, ovie la Babadag şi provenea dintr-o familie de țărani, din jud. Argeş. Le-au luat tot. 
Locuiam la socrii mei, şi când am fost scos din armată în 1946, noul regim căuta prin toate 
mijloacele să se debaraseze de fostele cadre militare, fie arestându-le sub diferite acuzaţii, fie 
ridicându-le de la domiciliu pentru a înlătura orice încercare de organizare a unei rezistenţe 
anticomuniste. Aveam la circa de miliţie de care depindeam cu casa un fost subofițer, care 
conform convenției noastre, de câte ori se făceau razii în scopul ridicării militarilor, mă 
anunţa cu parolă şi eu plecam de acasă sub diferite motive. Acasă nu le-am spus niciodată 

“alarma”, de teamă să nu mă divulge sub presiune “călăilor”. Aproape tot anul 1946-1947 am 
fost plecat, şi soția mea mă acuza că întreţin alte relaţii în afara căminului, ceea ce, evident, nu 
era adevărat. Comandorul Galeno Francisc, care stătea la aceeași adresă cu mine, a fost 
ridicat şi ținut doi ani în închisoare, fără nici un proces. Soţia mea nu m-a înţeles şi a introdus 
acţiune de divorț. Am pierdut o soţie extrem de afectuoasă, talentată (pictoriţă) şi gospodină. 
Azi, toţi sunt plecaţi pe drumul fără de întoarcere, fără să ştie că eu mă ascundeam pentru a nu 
firidicat. Dar așa au fost timpurile! 


Întrebare: Cum a fost creată după decembrie 1989 Asociaţia “Tradiţia Cavaleriei”, şi ce 
înseamnă ea pentru Dvs. şi pentru ceilalți membri ai ei ? 

După absolvirea Școlii de Ofiţeri de Cavalerie în anul 1940, şi înălțarea la gradul de 
sublocotenent, noi, absolvenții ne-am legat prin jurământ să ne revedem peste treizeci de ani. 
A venit războiul, au venit comuniștii, anii au trecut şi a venit martie 1970, data sortită 
revederii membrilor promoției noastre. 

Eu eram “civil” şi devenisem proiectant de reţele urbane în Institutul de 
Telecomunicaţii aşa că în regiunile: Prahova, Mureș, Braşov, Constanţa, existau localități 
unde am găsit foști camarazi, împreună cu care am fixat revederea. Cei mai valoroşi membri 
ai întălnirii erau chiar foştii instructori ai promoției: maiorul Cristescu Andrei, maiorul 
Miron Emil, locotenentul Iliescu Comi, căpitanul Toma, şi toți din Târgovişte, cu care am pus 
bazele revederii, carea avut loc la o cârciumă vis-a-vis de Stadionul Dinamo, local ținut de un 
fost ofițer de cavalerie, Mircea Rosciescu, care a şi organizat revederea. Acolo şi atunci am 
hotărât să ne revedem anual. 

Promoţia 1941 a hotărât să procedeze la fel. Şi, pentru că un grup de ofiţeri de 
cavalerie a organizat încă din 1966 împlinirea a 50 de ani de la celebrele şarje de cavalerie, din 
primul război mondial din 1916-1919, am profitat de aniversarea promoției 1935 (50 de ani de 
la absolvire) şi în 1985 am pus bazele neoficiale ale unei asociaţii permanente pentru toate 
promoţiile de cavalerie, dar nu era momentul de trecut la acțiune. Anul 1990 a fost momentul, 
iar col. Mihai Bădulescu, cavaler al Ordinului Mihai Viteazul, camaradul meu de promoţie, 
i-a pus numele “Tradiţia Cavaleriei”, cu care am înscris-o la Judecătoria Sectorului 1 
Bucureşti, care a emis Sentința Civilă nr.364, prin care se acordă asociaţiei personalitate 
juridică, și este înscrisă în Registrul Persoanelor Juridice din România. 

Statutul Asociaţiei depus la Judecătorie, cu completarea făcută la 18 decembrie 
2007, defineşte asociaţia ca organizație independentă, apolitică, fără scop lucrativ, cu un 
pronunţat rol educativ, cultural-științific şi de popularizare (art. 1A). La art.1B, asociația 
“Tradiţia Cavaleriei” constată că după 18 ani de la ieşirea de sub totalitarismul comunist 
instalat în România, la 30 decembrie 1947, nelegiferat și cu efecte dezastruoase şi criminale 
împotriva identității naționale, organizării şi administrării Statului Român declarat la 1 
Decembrie 1918, “România Mare”, nu s-a făcut nimic pentru redresarea țării, şi, asociația îşi 
propune, prin activitatea sa, conştientizarea tuturor cetățenilor țării de naţionalitate română 
un plan de lucru conform prevederilor articolului următor (art.2). Din acesta, extragem în 
linii mari: 

a) menţinerea spiritului de tradiţie “cal și călăreț”; 

b) cultivarea dragostei de patrie cu reliefarea elementelor de identitate națională; 

c) să concure la respectarea vieții și drepturilor omului; 

d) contribuţia la înțelegerea internaţională prin legături şi relații cu asociații similare din țară 
şi străinătate, având ca principii prietenia şi respectul reciproc; 

€) Cultul Eroilor; 4; 

f) independenţă, suveranitate şi respectarea tradițiilor; 

g) să facă cunoscute trecutul cavaleriei şi evoluția armatei; 

h) aportul cavaleriei la lupta poporului român pentru păstrarea ființei naționale; 

i) comemorările momentelor majore ale istoriei naționale; 

|) înființarea unui muzeu al cavaleriei; 

k) editarea istoriei cavaleriei române; 

1) refacerea şi editarea jurnalelor de operaţiuni ale unităților de cavalerie între anii 1941 şi 
1945; 

m) aniversarea promoțţiilor de cavalerie; 

n) sportul călare; 

0) înfiinţarea unor unități simbolice de cavalerie în cadrul Ministerului Apărării Naţionale; 

p) organizarea de simpozioane, expoziții, excursii de documentare și participarea la diverse 
acțiuni; 

q) popularizarea acțiunilor asociaţiei în cadrul tineretului; 

r) editarea unei publicaţii periodice; Ș 

s) colaborarea cu Muzeul Militar Naţional; 

t) acte umanitare pentru copiii sărmani şi cadre militare aflate în nevoie; 

u) înființarea unui centru de activitate ecvestră; 


Întrebare: Ce proiecte aveți în desfăşurare, şi cu ce alte asociaţii îşi pro, iați 
“Tradiţia Cavaleriei” să iza „Sr pebet în comun ? IP Re ERE or 0 e 

Art. 3 din Statut: Asociaţia stabilește şi întreţine contacte personale şi relații de 
colaborare cu organizații similare din străinătate prin vizite reciproce şi schimburi de 
experienţă. În lumina acestui punct din statut, încă de la înființare asociația ține legături cu: 

a) comandamentul forțelor armate terestre şi cu Ministerul Apărării Naţionale; 

b) Asociaţia Naţională a Veteranilor de Război; 

c) Asociaţia Cultul Eroilor; 

d) Liceul de arte și meserii al Cooperativei “Spiru Haret”; 

e) Fundaţia “Anastasie Başotă” Botoşani; 

î) cu unele consilii populare din localităţile unde au ființat unități de cavalerie, pentru punerea 
de plăci comemorative pe zidurile fostelor cazărmi de ex. Roman, Caracal, Roşiorii de Vede, 
Botoșani, și în perspectivă, Bucureşti, Sibiu, Braşov; ş 

£) Institutul Naţional pentru Memoria Exilului Românesc; 

h) Biserica Ortodoxă Română; 

i) diferite alte publicaţii, printre care şi “Clopotul Bucovinei”. Intenţionăm în acest sens să 
solicităm sprijinul pentru ca, poate în anul 2009, să întreprindem o vizită camaraderească la 
Cernăuţi şi la Chişinău, dar toate lucrurile la timpul lor. 

De asemenea, în limita fondurilor şi cu concursul ANVR, vom pune plăci 
comemoratiye la Sibiu, Bucureşti şi Braşov. Dorim în plus să participăm la toate festivitățile 
comemorative de împlinire a 90 de ani de la apariţia “României Mari” pe harta europeană. 
Programul nostru de conferințe, conform statutului, se desfăşoară în fiecare ultimă miercuri 
din lună, în sala de festivități a Muzeului Militar Naţional, între orele 10.00 şi 13.00. 

Am încercat prin acest interviu să arăt cititorilor ziarului “Clopotul Bucovinei”, dar 
şi cetățenilor membri ai Societăţii pentru Cultură Românească “Mihai Eminescu”, din 
regiuna Cernăuţi, cât şi pentru cei din Liga pentru Apărarea Drepturilor Omului, din 
Regiunea Cernăuţi Ucraina, şi cei ai Asociației culturale “Flondor”, din Rădăuți-România, 
câteva repere ale asociației noastre în speranța că între asociațiile noastre se va stabili o 
legătură trainică, cu schimburi de experiență, chiar şi vizite de documentare, spre binele 
societății româneşti de pretutindeni! 

- Permiteţi-mi ca în numele cititorilor ziarului nostru să vă mulțumesc încă o 
amabilitatea de a ne acorda acest interviu ! 3 pere 
Alexandru Racovitză-Flondor 
Preşedinte de onoare al ziarului CLOPOTUL BUCOVINEI 
Bucureşti, 30.09.2008 

Poziţia echilibrată a României şi, în 
speță, a preşedintelui Traian Băsescu cu ocazia 
recentului conflict din Georgia n-a trecut 
neobservată de către partea rusă. Apreciind 
gestul preşedintelui român de a nu se repezi, 
asemeni unora, la Tbilisi pentru a sprijini cu 
ochii închişi pe agresor, ci de a face, ceva mai 
târziu, un turneu regional să ia pulsul 
evenimentelor de la prima sursă, ambasadorul 
rus la Bucureşti Alexandr Ciurilin, în interviul 
acordat publicaţiei »Financiarul”, subliniază: 
„Pentru Rusia, România apare într-o nouă 
lumină din punctul de vedere al asigurării 
stabilităţii şi securităţii în regiunea Mării Negre.” 

Este de observat că schimbarea la faţă s-a petrecut în urma întâlnirii dintre 
Traian Băsescu-Vladimir Putin de la 4 aprilie a.c. la Bucureşti. De atunci nu am mai 
auzit de la şeful statului român nimic de genul „Marea Neagră ce un lac rusesc” sau 
„şantajul energetic al Rusiei”. Ce-i va fi spus atunci Putin lui Băsesecu pentru a-l 
convinge să-şi schimbe atitudinea față de Rusia? Că de la America sau de la NATO 
România n-are ce să primească în afară de nişte Hercules uzate sau fregate tot second 
mai nou, de pildă, performantele avioane F-16, 
5 t gheață (de altfel, unul dintre motivele reale a 
extinderii Alianţei Nord-Atlantice spre est este tocmai „cucerirea” estului Europei 
de către piaţa occidentală de armament). Sau că de la Rusia, în schimb, România are 
ce să primească. De exemplu, diferitele tarife la gazele naturale practicate de 
»Gazprom” prevăd şi „un tarif pentru prieteni”... Pe de altă parte, ar fi putut să-i 
spună colegului său român că NATO n-are de cine să apere România. De 
Transnistria? De Coreea de Nord? Sau de Cuba? Dacă e să vorbim de „pericolul 
rusesc” este un subiect expirat: Rusia nu mai are granița comună cu România și 
litigiile de tipul împărțirii platoului continental sau al situației minorităţii române, 


O NIȘĂ ISTORICĂ PENTRU ROMÂNIA 


SA SCRISOARE DESCHISĂ ADRESATĂ . 
lite dn “MINISTRULUI AFACERILOR EXTERNE 
e DOMNULE MINISTRU, 


Asociaţia Culturală Flondor din Rădăuţi şi Societatea „Mihai Eminescu” din Cernăuţi vă aduc la cunoştinţă contribuția decisivă a 


România le are nu cu Rusia, ci cu un alt stat, dar şi acestea se pot rezolva, inclusiv pe 
calea justiției internaţionale. 

În orice caz, situaţia din relaţiile româno-ruse se pare că se întoarce la 
nivelul atins la sfârşitul guvernării PSD- începutul mandatului prezidenţial al lui 
Traian Băsescu când multora li se părea, chiar am şi scris-o atunci în articolele mele 
din presa rusă, că România, în sfârşit, începe să ocupe acea nişă firească rezervată ei 
de istorie şi de importanța ei demografică şi geografică, adică de a fi un partener loial 
atât Occidentului, cât şi Rusiei, ţinând cont de firele multiple istorice, culturale şi 
spirituale care leagă cele două țări. Însufleţit de o asemenea perspectivă, chiar am 
scris atunci că românii ar putea să devină „oamenii noştri în NATO”, un fel de acea 
„punte” despre care a vorbit la Bucureşti, ajutat de curcubeu, într-unul dintre rarele 
sale momente de inspiraţie, preşedintele G.Bush jr. 

În ceea ce priveşte singurul diferend din relaţiile bilaterale, retrocedarea 
Tezaurului românesc, nu trebuie uitat faptul că această problemă, cu chiu cu vai, a 
fost rezolvată, să zicem, cu două treimi chiar în perioada sovietică, prin retrocedarea 
arhivelor (iulie 1935) şi a operelor de artă şi a pieselor istorice (noiembrie 1956). Am 
senzația că, chestiunea cu cele peste 90 de tone de aur românesc va fi rezolvată 
într-un fel sau altul (să nu uităm că o mare parte din acesta s-a pierdut în anii 
Războiului Civil din Rusia din 1918-1920), îşi va găsi soluția chiar în timpul primului 
sau al celui de-al doilea mandat al preşedintelui Dmitri Medvedev care se pare a fi 
mai eliberat de reflexele sovietice decât predecesorii săi. 

Bineînţeles, multe lucruri din relațiile dintre cele două țări se vor limpezi în 
urma aşteptatei vizite a preşedintelui român la Moscova despre care ambasadorul 
Alexandr Ciurilin insistă că asemenea vizite la nivel înalt trebuie bine pregătite, 
afirmație din care am tras concluzia că se lucrează chiar în mod serios la cea mai 
bună pregătire a acesteia. De aceea, şi rezultatele pe care le va aduce nu pot fi decât 
cele mult aşteptate. 

Veaceslav Samoşkin (Moscova- Bucureşti) 
Corespondentul Agenţiei Vremea Novostei la Bucureşti 
(Inforusia.ro) 


diplomatului Dumitru Preda, fost director al Arhivei MAE, fost ministru consilier la Paris al Delegației Permanente a României pe lângă 
UNESCO, la recuperarea memoriei diplomaților Constantin Flondor şi Radu Flondor precum şi la rejudecarea de către Curtea Supremă de 
Justiție a României a recursului în anulare, promovat de Procurorul General al României, la solicitarea Asociaţiei Culturale Flondor, în cazul 


fostului Rezident Regal al Bucovinei, Gheorghe Flondor. 


in acest sens, diplomatul Dumitru Preda a depus, în anul 2002, toate diligențele pe lângă conducerea MAE pentru ca un delegat al 
Asociaţiei Flondor să se deplaseze la Moscova şi cu sprijinul material şi logistic al Ambasadei României să depisteze documentele 


necesare promovării recursului extraordinarîn cauză. : 


Domnule Ministru, contribuţia diplomatului român Dumitru Preda în cazul unui demers juridic la cel mai înalt nivel, în care s-au 
rejudecat aspecte politice din Bucovina anului 1940 a fost decisivă, fapte pe care noi, în calitate de reprezentanți legali ai moştenitorilor. 


familiei Flondor, le-am relatat la vremea respectivă. 


„În această perioadă, în care diplomatul Dumitru Preda este arondat Departamentului pentru Relaţiile cu Românii de Pretutindeni, se 
pune în discuţie probitatea sa profesională de către persoane-care au adus grave deservicii comunității româneşti din Ucraina, prin 


comunității româneşti. 
Istoric de marcă 
ăției româneşti... 
iplomat de; cari ] 

n Basarabia şinunumai. 

folosirea defectuoasă a finanțărilor nerambursabile, în cadrul unor proiecte care nu au contribuit cu nimic la păstrarea identității naţionale a 


ea mai mare societate cultu 
lomatîn acest demers. ; 


ovale LEU 


rală românească din Ucraina, 


Difuzare gratuită 

